এদিকে জোটভিত্তিক নির্বাচন হলে বিএনপিকে ছাড় দেবে না জামায়াত। সে ক্ষেত্রে মনোনয়ন পেতে পারেন জেলা জামায়াতের আমির আনোয়ারুল ইসলাম। জাতীয় পার্টি থেকে মনোনয়ন চাইবেন বর্তমান সংসদ সদস্য শিবলী সাদিকের বড় আব্বা কেন্দ্রীয় কমিটির ভাইস চেয়ারম্যান ও জেলা জাতীয় পার্টির সভাপতি আলহাজ দেলোয়ার হোসেন। জেলা জাতীয় পার্টির সহসভাপতি ও হাকিমপুর উপজেলা পরিষদের সাবেক চেয়ারম্যান মো. আজিজুর রহমানও মনোনয়নের জন্য চেষ্টা চালাচ্ছেন বলে স্থানীয় সূত্রে জানা যায়।